Cuneiform Tablet Kt 92/k 322 (AKT 11a 51)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma be-lúm-ba-ni {d}EN.LÍL-ba-ni ù ili₅-mì-tí-ma 10 {TÚG}ṣú-ba-tí SIG₅ ša ik-ri-bi ù 2 {TÚG}ṣú-ba-tí a-bar-né-e ša a-na a-šùr-DU₁₀ ta-dí-nu um-ma šu-ut-ma 10 {TÚG}ku-ta-nu DU₁₀-ta a-na KÙ.KI ta-dí-in 1 a-bar-ni-a-am a-na 0.5 ma-na 3 GÍN KÙ.BABBAR i-dí-nam iš-té-en a-na 0.66666 ma-na KÙ.BABBAR a-dí-in ŠU.NÍGIN 1 ma-na 13 GÍN KÙ.BABBAR um-ma šu-ut-ma 7.5 GÍN KÙ.BABBAR IGI aḫ-ša-lim aḫ-bu-ul-šu-um 7.5 GÍN iṣ-ḫi-ir-ma 1 ma-na 5.5 GÍN KÙ.BABBAR ù 10 ḫi-dim KÙ.KI i-dí-ni-a-tí 10 ḫi-dim KÙ.BABBAR ku-nu-ki ša a-šùr-DU₁₀ ù 1 ma-na 5.5 GÍN KÙ.BABBAR ku-nu-ki ša ili₅-mì-tí MAR.TU-ba-ni na-áš-a-ku-um a-na bi-it-qá-at ší-im ṣú-ba-tí a-ṣé-ri-kà ir-dí-a-šu ù a-na 8.5 GÍN KÙ.BABBAR ša ú-ṣa-ḫi-ru da-na-tám ni-iq-bi₄-šu-um